
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 28T/93/2024 6624010761 18. 11. 2024 JUDr. Slavomír Cimerman ECLI:SK:OSLC:2024:6624010761.1
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Slavomírom Cimermanom na verejnom zasadnutí konanom dňa 18. novembra 2024 takto rozhodol Podľa § 334 ods. 4 Tr. por. súd schvaľuje dohodu o vine a treste, ktorú obvinený a prokurátor uzatvorili na Okresnej prokuratúre vo Veľkom Krtíši dňa 04. 11. 2024: rozhodol: Obžalovaný V. J. nar. XX.XX.XXXX E. E. T., trvale bytom Bystrica, občan SR
K. G. XX, t. č. ÚVV a ÚVTOS Banská
je vinný, že v bode č. 1 - dňa 17.07.2024 v čase o 04:35 h v meste B. po predchádzajúcom užití psychoaktívnej látky pervitín viedol ako vodič po ulici B. osobné motorové vozidlo značky Škoda Fabia, EČ: E. XXXBB, pričom pred budovou Obchodnej akadémie Lučenec, Lúčna 1986/4, Lučenec bol zastavený a kontrolovaný hliadkou OO PZ Lučenec, pričom bol hliadkou vyzvaný k podrobeniu sa dychovej skúške na zistenie množstva alkoholu v dychu, ktorej sa dobrovoľne podrobil s negatívnym výsledkom, nakoľko však javil známky požitia návykových látok, bol následne vyzvaný, aby sa podrobil vyšetreniu krvi alebo iného biologického materiálu na zistenie prítomnosti návykovej látky, na čo bola dňa 17.07.2024 v čase o 05:25 h vo Všeobecnej nemocnici s poliklinikou v Lučenci, odobratá vzorka krvi a následným toxikologickým vyšetrením bola v tejto zistená prítomnosť amfetamínu v koncentrácií 125.52 ng/ml a metamfetamínu v koncentrácií 830.90 ng/ml, čo jednoznačne preukazuje to, že prítomnosť uvedených látok v krvi mala závažný vplyv na fyzické a psychické schopnosti V. J., ktorý v tom čase viedol motorové vozidlo a to do takej miery, že dňa 17.07.2024 v čase o 04:35 h nebol spôsobilý a schopný viesť motorové vozidlo tak, aby neohrozil seba, či iných účastníkov cestnej premávky, teda bol v stave vylučujúcom spôsobilosť viesť motorové vozidlo, v bode č. 2 - dňa 19.08.2024 v čase o 00.11 h po predchádzajúcom dobrovoľnom požití návykovej látky pervitínu napriek predchádzajúcej vedomosti a skúsenosti o jeho negatívnom vplyve na jeho organizmus sa priviedol do psychotického stavu pod vplyvom ktorého boli jeho ovládacie a rozpoznávacie schopnosti vymiznuté, viedol osobné motorové vozidlo zn. Škoda Fabia, EČV: E. XXXBB po ceste II/527 v smere jazdy od mesta E. T. na obec D., kde bol pri križovatke s cestou na obec C. T., zastavený a kontrolovaný hliadkou OO PZ Veľký Krtíš, pričom bol hliadkou vyzvaný k predloženiu dokladov potrebných na
premávku a vedenie motorového vozidla, ktoré nepredložil a nakoľko javil známky požitia alkoholu, bol vyzvaný k podrobeniu sa dychovej skúške na zistenie množstva alkoholu v dychu, ktorej sa dobrovoľne podrobil s negatívnym výsledkom, nakoľko však javil známky požitia návykových látok, bol následne vyzvaný, aby sa podrobil vyšetreniu krvi alebo iného biologického materiálu na zistenie prítomnosti návykovej látky, čo aj po opakovanej výzve a poučeniu bezdôvodne odmietol, teda v bode č. 1 - vykonával v stave vylučujúcom spôsobilosť, ktorý si privodil vplyvom návykovej látky inú činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, v bode č. 2 - požitím návykovej látky sa úmyselne priviedol do stavu nepríčetnosti, v ktorom sa dopustil konania, ktoré má inak znaky trestného činu - a to prečinu ohrozenia pod vplyvom návykovej látky podľa § 289 ods. 2 Tr. zák., čím
spáchal
v bode č. 1 - prečin ohrozenia pod vplyvom návykovej látky podľa § 289 ods. 1 Tr. zák., v bode č. 2 - zločin opilstva podľa § 363 ods. 1 Tr. zák., Za to sa odsudzuje
Podľa § 363 ods. 1 Tr. zákona s poukazom na § 289 ods. 1, 2 Tr. zák. s použitím § 36 písm. j), l), Tr. zák., § 37 písm. h) Tr. zák., § 38 ods. 2 Tr. zák., § 41 ods. 1 Tr. zák. na úhrnný trest odňatia slobody vo výmere 6 (šesť) mesiacov. Podľa § 49 ods. 1 písm. a) Tr. zák. a § 50 ods. 1 Tr. zák. sa mu výkon trestu odňatia slobody podmienečne odkladá na skúšobnú dobu 24 (dvadsaťštyri) mesiacov. Podľa § 61 ods. 1, 2 Tr. zák. sa mu ukladá trest zákazu činnosti viesť všetky druhy motorových vozidiel na dobu 3 (tri) roky. Podľa § 73 ods. 2 písm. c) Tr. zák. sa obvinenému ukladá ochranné protitoxikomanické liečenie ústavnou formou. odôvodnenie: Obvinený s prokurátorom uzatvorili dňa 04.11.2024 na Okresnej prokuratúre Veľký Krtíš dohodu o vine a treste na základe, ktorej obvinený uznal vinu za skutky uvedené vo vznesení obvinenia a prijal navrhovaný trest.
Prokurátor podal dňa 04.11.2024 návrh na schválenie dohody o vine a treste. Na verejnom zasadnutí dňa 18.11.2023 obvinený odpovedal na všetky otázky podľa § 333 ods. 3 písm. a) - j) Tr. por. zhodne slovom: “ÁNO“. Prokurátor a obhajca navrhli schváliť dohodu o vine a treste. Podľa § 334 ods. 1 Tr. por. súd môže rozhodovať len o skutku, jeho právnej kvalifikácii, primeranosti trestu, ochrannom opatrení vo vzťahu k obvinenému, ako aj o výroku na náhradu škody v rozsahu uvedenom v návrhu na dohodu o vine a treste, ak obvinený odpovedal na všetky otázky „áno“. Podľa § 334 ods. 4 veta prvá Tr. por., ak súd dohodu o vine a treste schváli, potvrdí to rozsudkom, ktorý verejne vyhlási. Podľa § 334 ods. 5 Tr. por. rozsudok nadobudne právoplatnosť vyhlásením. Keďže na verejnom zasadnutí konanom dňa 18.11.2024 obvinený splnil všetky hmotnoprávne a procesnoprávne podmienky pre schválenie dohody o vine a treste a navrhovaný trest obvinenému súd považoval za dostačujúci z hľadiska naplnenia prevýchovnej a represívnej funkcie a zároveň za dostatočne spôsobilý pôsobiť na páchateľa individuálne a na ostatných generálne, preto ho rozsudkom schválil. Poučenie: Proti tomuto rozsudku nie je prípustné odvolanie ani dovolanie okrem dovolania podľa § 371 ods. 1 písm. c) alebo § 371 ods. 2 druhá veta (§ 334 ods. 4 veta druhá Tr. por.).

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2024:6624010761.1 (dáta aktuálne k 11. 11. 2026). Záväzné je znenie zverejnené súdom.




